**Tamsirt 1 : Azermezruy n Tefriqt ugafa**

Azarmezruy d awal uddis yebḍan ɣef sin **: 1**- azar : D uzwir (préfixe) anamek-is ayen yezrin neɣ ayen yezwaren. 2- amezruy d tazrawt n tedyanin yezrin. Ihi, azermezruy d tallit yebdan seg wasmi i d-iban umdan armi d asmi i d-tban tira. Azermezruy d tussna i izerwen tudert n umdan deg tallit-nni. Tussna-ya tettnadi deg tudert n talsa, tadra d umhaz n tɣermiwin n umdan send ad yissin tira.

* **Tussniwin i iqeddcen d uzermezruy :** Llant aṭas n tussniwin qeddcent d uzarmezruy, gar-asent
1. **Tussnaqburt :** D tussna n wayen akk yellan d aqbur. Qqaren-as s Tefransist ‘L’archéologie’.
2. **Tussna n ugama :** D ayen iwumi qqaren s Tefransist ‘La géologie’.
3. **Paléontologie** (tussna n wayen yeddren deg talliyin tiqburin )
4. **Tasnalest (anthropologie)** :Taneggarut-a tessers-d azenziɣ i umhaz n umdan i ibedden akka.
* **Talliyin n uzermezruy** : talliyin n uzermezruy bḍant almend n wallalen n uẓru neɣ n udɣaɣ d unğar-ines s umata, talliyin-a d ti
1. **Tallit n udɣaɣ aqbur (paléolithique)** : tallit-a tebḍa ɣef snat
2. **Tallit n udγaγ aqbur Tanaddayt (paléolithique inférieur**)
3. **Tallit n udɣaɣ aqbur talemmast (paléolithique moyen)**
4. **Tallit n ugradɣaɣ (l’épipaléolithique)**
5. **Tallit n udɣaɣ amaynut (le néolithique**)

 **4-Tallit n send amezruy (la Protohistoire)**: D tallit i d-yezgan gar n uzermezruy d tira, neɣ n beddu n umezruy

* **Amhaz numdand tγermiwin-ines degTefriqt ugafa**

Amdan amezwaru ‘Homo’ d win yebḍan ɣef kraḍ (3) n lesnaf. Deg tazwara, iban-d

1. **Homo Habilis (L’Homme habile) : amdan iḥercen**.Amdan-a d win i ufan deg waṭas n temnaḍin deg usammer n Tefriqt n Tefriqt, seg-sent Olduvay deg Tanzanya. Yettuγal γer wazal n 2.5 imelyan n yiseggasen. Amdan-a d win yellan deg Lezzayer acku ufan later-is (allalen i yessemres) deg ∑in Ḥnec i d-yezgan deg Sṭif, ttuγalen ar1. 8Imelyan n yiseggasen aya. Ufan daγen later-is deg Reggan akked Illizi. Amdan-a yexdem taɣerma n ‘udɣaɣ yettwaneğren’ (‘Pebble culture’ neγ ‘le galet aménagé’ ) akked tɣerma taaculit (acheuléenne).
2. **Homo Erectus (Amdan i ibedden)** : Amdan-a yettwassen s ubdad n lqedd-is. Qqaren-as daγen ‘amdan asinḍar’ imi iteddu ef sin iḍarren. Ufan-t deg l’Indonésie deg taggara n lqern wis 19. Syin akin, ufan-t deg temnaḍin-nniḍen am la Chine,Tunes d Kinya. Deg tmurt-nneγ, ufan later-is deg temnaḍt n Tirnifindeg Mɛesker deg 1954, am wakken i t-ufan deg Rribaṭ i yellan deg Lmerruk. Amdan-a yesnulfa-d ‘le biface’ (allal yettwaneğren seg snat n tamiwin). Amdan-a yesseqdec times kra n 700. 000 n yiseggasen q. t. s. Σ. Amdan iḥercen d umdan asinḍar banen-d deg tallit n udγaγ aqbur tanaddayt.
3. **Homo Sapiens (Amdan yessnen) :** yebḍa ɣef sin n lesnaf
4. **Homo sapiens néanderthaliens (amdan yessnen ‘néanderthaliens’)** : ufan-t yixeddamen n yifri deg temdint n Pessildoif deg tmurt n Fransa, deg useggas n 1856, ufan tafekka tekmel. Iban-d deg tazwara n tallit n udɣaɣ alemmas. Yella d aseggad yerna yessexdem aglim n yiɣersiwen deg wayen i yuḥwağ deg tudert-is. Amdan deg tallit-a yesnulfa-d leslaḥ neɣ allalen yettwaxedmen s udɣaɣ. Allalen-is ttuɣalen ɣer tɣerma tamustirit deg unẓul n Fransa. Amdan-a yesɛa ddiyanat s wacu yettamen, yettemḍal lmeyytin-is, acku ufan-d timqebrin.
5. **Homo Sapiens Sapiens (Amdan yessnen yessnen)**: Amdan-a yemgarad ɣef umdan sapiens néanderthaliens s tfekka-s akked tallit ideg d-iban, acku amdan-a d win i d-ibanen 35000 ar 40 000 n yiseggasen s t s ∑.

Ma deg Tefriqt ugafa, abini n umdan-a yella deg tallit taqburt;d win yesɛan sin n lesnaf :

1. **Amdan amecti** : d win yettwassnen s ‘Mecta Lɛerbi’ ufan-t deg Afalu Bu Rmel deg Bgayet deg useggas 1974, aɣesmar-is n wadda d ahrawan ɣef win n ufella, lqedd-is d alemmas (1, 74m) ɣer yirgazen. Deg useggas 1988, ufan deg temnadt-a unuγen n talaγt iqedmen. sɛant azal n 14000 ar16000 iseggasenTamguri n umdan-a d tin i d-yekkan akk timnaḍin i d-yezgan deg sswaḥel. Amdan-a yesɛa aẓar ɣer umdan n Cro-Magnoni yellan deg l’Europe, acku tella-d ccbiha gar-asen.
2. **Amdan aqefsi :** d win yesɛan tamnaḍt anda yettɛici acku yexdem tilisa i wakal-is. Amdan-a d win i yeṭṭfen imukan ɛlayen n Qsenṭina, tiɣawsiwin i yexdem lhant, d tid i ufan deg Tbessa. Amdan-a yedder deg yiwen wakud d ubirumurizimaca yejbed cwit γer unẓuln tmurt. Amdan abirumurizi ad yenger ad d-yeqqim kan umdan agrakal, win i seg-d-nuγ aẓar. Akka tiγermiwin n ugradγaγ (Epipaléolithique) ad fnunt, ad ğğent amkan i tid n udγaγ amaynut (Néolithique). Di tγermiwin yefnan, amdan d anadi i yettnadi tagella-s. Ma di tallit n udγaγ amaynut, yettawi-d tagella-s si lγellat n tkessawt n lmal d ssyada. Ad t-id-naf ixeddem tamurt, isseqdac afexxar d yifassen-is i tẓuri am taklut d unqac γef udγaγ n Tassili di Sseḥra. Imassanen bḍan taẓuri-ya d iḥricen.
* Iqerra imubrinen (Têtes rondes)
* Takessawt neγ tterbiyya n lmal (Bovidés)
* Aɛewdiw (Equidés)
* Alγem neγ taẓuri talibit-tamaziγt (Libyco-Berbère)

Seg tallit ar tayeḍ, tettbeddil tudert n umdan, akka alarmi anẓul yuγal d tiniri ( dSseḥra). S wakka, tiγermiwin n sseḥra fennunt, tiyaḍ ttlalent-d deg ugafa n tmurt. S wayagi azarmezruy ad yemdel tiwwura-ines, tallit n umezruy ad tebdu deg tmurt-nneγ s tira tilibiyyin d usbeddi n temdinin am Qerṭağ ( 814 q. t. s. Σ) d tgeldiwin timaziγin am tgelda tamasisilit ddaw n tecḍaḍt n Sifaks d tgelda tamasilit ddaw n tecḍaḍt n Massensen.